ມີ 2 ຄົນ ເສຍຊີວິດ ໃນການໂຈມຕີ ດ້ວຍມີດ ຢູ່ວັດອິສລາມ ໃນອາຟຣິກາໃຕ້
ການໂຈມຕີດັ່ງກ່າວມີຂຶ້ນ ທີ່ເມືອງມາລແມັສບູຣີ (Malmesbury) ໃກ້ໆກັບນະຄອນເຄບທາວນ໌ ຊຶ່ງຕຳຫຼວດກ່າວວ່າ ຜູ້ໂຈມຕີ ເຊື່ອວ່າ ມີອາຍຸປະມານ 30 ກວ່າປີ.
ມີ 2 ຄົນຖືກແທງເສຍຊີວິດ ໃນການໂຈມຕີວັດສາສະໜາອິສລາມ ຢູ່ອາຟຣິກາໃຕ້ ໃນ ວັນພະຫັດມື້ນີ້ ແລະມີອີກຫຼາຍໆຄົນໄດ້ຮັບບາດເຈັບ ກ່ອນທີ່ຜູ້ໂຈມຕີ ຈະຖືກຕຳຫຼວດ ຍິງຕາຍ ການໂຈມຕີດັ່ງກ່າວມີຂຶ້ນ ທີ່ເມືອງມາລແມັສບູຣີ (Malmesbury) ໃກ້ໆກັບນະຄອນ ເຄບທາວນ໌ ຕຳຫຼວດກ່າວວ່າ ຜູ້ໂຈມຕີ ຊຶ່ງເຊື່ອວ່າ ມີອາຍຸປະມານ 30 ກວ່າປີ ຍັງຢູ່ ໃນບໍລິເວນເກີດເຫດແລະຍັງມີອາວຸດຢູ່ໃນມືເວລາຕຳຫຼວດໄປເຖິງ ຜູ້ກ່ຽວບໍ່ໄດ້ເອົາ ຫົວຊາຕໍ່ຄຳສັ່ງໃຫ້ຍອມມອບອາວຸດ ແລະໄດ້ຖືກຍິງຕາຍ ຫລັງຈາກລາວ ຫາທາງທີ່ຈະ ໂຈມຕີຕຳຫຼວດ ຍັງບໍ່ມີການແຈ້ງໃຫ້ຊາບວ່າ ຜູ້ໂຈມຕີມີຈຸດປະສົງຫຍັງແທ້ ເຫດຮ້າຍໃນວັນພະຫັດມື້ນີ້ ເກີດຂຶ້ນນຶ່ງເດືອນ ຫລັງຈາກມີຄົນນຶ່ງໄດ້ຖືກຂ້າຕາຍ ແລະ ອີກ 2 ຄົນບາດເຈັບ ໃນການໂຈມຕີທີ່ຄ້າຍຄືກັນນີ້ ຢູ່ທີ່ວັດອິສລາມ ໃນເມືອງ ເວຣູລາມ ທີ່ຕັ້ງຢູ່ໃນເຂດຊານເມືອງຂອງນະຄອນເດີບັນ ທາງພາກຕາເວັນອອກ ຂອງອາຟຣິກາໃຕ້ ຍັງບໍ່ມີການຈັບກຸມຜູ້ຕ້ອງສົງໄສໃດໆເທື່ອ ກ່ຽວກັບຄະດີນີ້